CELEX: 
Language: lt
Date: 1165363200000
Title: 2006/825/EB: 2006 m. balandžio 27 d. Europos Parlamento sprendimas dėl 2004 finansinių metų Europos rekonstrukcijos agentūros galutinių finansinių ataskaitų skelbimo#Europos Parlamento rezoliucija su pastabomis, sudarančiomis neatskiriamą sprendimo dėl 2004 finansinių metų Europos rekonstrukcijos agentūros biudžeto įvykdymo patvirtinimo dalį

6.12.2006   
            
            
               LT
            
            
               Europos Sąjungos oficialusis leidinys
            
            
               L 340/75
            
         
      EUROPOS PARLAMENTO SPRENDIMAS
   
   2006 m. balandžio 27 d.
   dėl 2004 finansinių metų Europos rekonstrukcijos agentūros galutinių finansinių ataskaitų skelbimo
   (2006/825/EB)
   EUROPOS PARLAMENTAS,
   
               —
            
            
               atsižvelgdamas į Europos rekonstrukcijos agentūros 2004 finansinių metų galutines metines finansines ataskaitas (1),
            
         
               —
            
            
               atsižvelgdamas į Audito Rūmų pranešimą dėl Europos rekonstrukcijos agentūros 2004 finansinių metų metinių finansinių ataskaitų su agentūros atsakymais (2),
            
         
               —
            
            
               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),
            
         
               —
            
            
               atsižvelgdamas į EB sutartį, ir ypač į jos 276 straipsnį,
            
         
               —
            
            
               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ir ypač į jo 185 straipsnį,
            
         
               —
            
            
               atsižvelgdamas į 2000 m. gruodžio 5 d. Tarybos reglamentą (EB) Nr. 2667/2000 dėl Europos rekonstrukcijos agentūros (4), ir ypač į jo 8 straipsnį,
            
         
               —
            
            
               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,
            
         
               —
            
            
               atsižvelgdamas į Darbo tvarkos taisyklių 71 straipsnį bei V priedą,
            
         
               —
            
            
               atsižvelgdamas į Biudžeto kontrolės komiteto pranešimą (A6-0095/2006),
            
         
               1.
            
            
               atkreipia dėmesį į šiuos Europos rekonstrukcijos agentūros 2004 ir 2003 finansinių metų finansinių ataskaitų skaičius;
               2004 ir 2003 finansinių metų pajamų ir išlaidų ataskaita (6)
               
               
                           (tūkst. EUR)
                        
                     
                            
                        
                        
                           2004
                        
                        
                           2003
                        
                     
                           Pajamos
                        
                     
                           EB subsidija
                        
                        
                           231 909
                        
                        
                           274 221
                        
                     
                           Susigrąžintos išlaidos (pakart. naud., III antrašt. d.)
                        
                        
                           1 229
                        
                        
                           1 318
                        
                     
                           Administracinės veiklos pajamos (pakart. naud., I ir II antrašt. d.).
                        
                        
                           181
                        
                        
                           199
                        
                     
                           Kitos veiklos pajamos
                        
                        
                           6 113
                        
                        
                           28 413
                        
                     
                           
                              Bendrosios veiklos pajamos
                           
                        
                        
                           
                              239 432
                           
                        
                        
                           
                              304 151
                           
                        
                     
                           Išlaidos
                        
                     
                           Administracinės išlaidos
                        
                     
                           
                                       —
                                    
                                    
                                       Išlaidos darbuotojams
                                    
                                 
                        
                           17 575
                        
                        
                           17 333
                        
                     
                           
                                       —
                                    
                                    
                                       Kitos administracinės išlaidos
                                    
                                 
                        
                           6 290
                        
                        
                           6 475
                        
                     
                           Veiklos išlaidos
                        
                     
                           
                                       —
                                    
                                    
                                       Centralizuotas tiesioginis valdymas
                                    
                                 
                        
                           268 965
                        
                        
                           297 168
                        
                     
                           
                              Bendrosios administracinės ir veiklos išlaidos
                           
                        
                        
                           
                              292 830
                           
                        
                        
                           
                              320 976
                           
                        
                     
                           
                              Einamosios veiklos lėšų perteklius/(deficitas)
                           
                        
                        
                           
                              -53 398
                           
                        
                        
                           
                              -16 825
                           
                        
                     
                           Ypatingosios pajamos
                        
                        
                           738
                        
                        
                           0
                        
                     
                           Ypatingieji nuostoliai
                        
                        
                           -1 269
                        
                        
                           -4 118
                        
                     
                           
                              Metų ekonominis rezultatas
                           
                        
                        
                           
                              -53 929
                           
                        
                        
                           
                              -20 943
                           
                        
                     
                           
                              NB: Bendrosios sumos gali būti netikslios dėl apvalinimo.
                           
                              Šaltinis: Agentūros duomenys. Šioje lentelėje pateikiama Agentūros metinių finansinių ataskaitų duomenų santrauka
                        
                     
         
               2.
            
            
               patvirtina Europos rekonstrukcijos agentūros 2004 finansinių metų sąskaitų uždarymą;
            
         
               3.
            
            
               paveda Pirmininkui perduoti šį sprendimą Europos rekonstrukcijos agentūros direktoriui, Tarybai, Komisijai ir Audito Rūmams bei paskelbti jį Europos Sąjungos oficialiajame leidinyje (L serijoje)
            
         
      
         Josep BORRELL FONTELLES
         
         
            Pirmininkas
         
      
      
         Julian PRIESTLEY
         
         
            Generalinis sekretorius
         
      
   
   
      (1)  OL C 332, 2005 12 28, p. 19.
   
      (2)  OL C 332, 2005 12 28, p. 15.
   
      (3)  OL L 248, 2002 9 16, p. 1.
   
      (4)  OL L 306, 2000 12 7, p. 7. Reglamentas su paskutiniais pakeitimais, padarytais Reglamentu (EB) Nr. 2068/2004 (OL L 358, 2004 12 3, p. 2).
   
      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).
   
      (6)  Anksčiau pateikti 2003 m. duomenys buvo patikslinti siekiant parodyti apskaitos praktikos pokyčius.
   
      NB: Bendrosios sumos gali būti netikslios dėl apvalinimo.
   
      Šaltinis: Agentūros duomenys. Šioje lentelėje pateikiama Agentūros metinių finansinių ataskaitų duomenų santrauka
   
      
         EUROPOS PARLAMENTO REZOLIUCIJA
      
      su pastabomis, sudarančiomis neatskiriamą sprendimo dėl 2004 finansinių metų Europos rekonstrukcijos agentūros biudžeto įvykdymo patvirtinimo dalį
      EUROPOS PARLAMENTAS,
      
                  —
               
               
                  atsižvelgdamas į Europos rekonstrukcijos agentūros 2004 finansinių metų galutines metines finansines ataskaitas (1),
               
            
                  —
               
               
                  atsižvelgdamas į Audito Rūmų pranešimą dėl Europos rekonstrukcijos agentūros 2004 finansinių metų metinių finansinių ataskaitų su agentūros atsakymais (2),
               
            
                  —
               
               
                  atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),
               
            
                  —
               
               
                  atsižvelgdamas į EB sutartį, ir ypač į jos 276 straipsnį,
               
            
                  —
               
               
                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų biudžetui taikomo finansinio reglamento (3), ir ypač į jo 185 straipsnį,
               
            
                  —
               
               
                  atsižvelgdamas į 2000 m. gruodžio 5 d. Tarybos reglamentą (EB) Nr. 2667/2000 dėl Europos rekonstrukcijos agentūros (4), ir ypač į jo 8 straipsnį,
               
            
                  —
               
               
                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,
               
            
                  —
               
               
                  atsižvelgdamas į darbo tvarkos taisyklių 71 straipsnį bei V priedą,
               
            
                  —
               
               
                  atsižvelgdamas į Biudžeto kontrolės komiteto pranešimą (A6-0095/2006),
               
            
                  A.
               
               
                  kadangi Audito Rūmai nurodė, jog jie gavo pagrįstą patikinimą, kad, išskyrus išskyrus negalėjimą įsitikinti dėl ilgalaikių gautinų sumų tvarkingo įregistravimo, 2004 m. gruodžio 31 d. pasibaigusių finansinių metų metinės finansinės ataskaitos buvo patikimos ir kad, išskyrus dėl netinkamų atrankos kriterijų atsiradusius trūkumus sudarant sutartis, jose atspindimos operacijos iš esmės buvo teisėtos ir tvarkingos;
               
            
                  B.
               
               
                  kadangi Audito rūmai teigia, kad jie gavo pagrįstą patikinimą iš visų agentūrų, tačiau išreiškė aiškias abejones dėl Europos rekonstrukcijos agentūros, Europos profesinio mokymo plėtros centro, Europos mokymo fondo, Europos rasizmo ir ksenofobijos kontrolės centro ir Europos maisto saugos tarnybos 2004 finansinių metų,,
               
            
                  1.
               
               
                  primena, kad pagal Finansinio reglamento 185 straipsnį Parlamentas suteikia biudžeto įvykdymo patvirtinimą Bendrijų įsteigtoms įstaigoms, turinčioms juridinio asmens statusą, kurios gauna iš biudžeto mokamas dotacijas; tačiau nurodo, kad ne visos šios įstaigos yra visiškai arba net iš dalies finansuojamos iš biudžeto mokamų dotacijų; pabrėžia, kad dėl to įvykdymo patvirtinimas apima tiek biudžetinį, tiek nebiudžetinį šių įstaigų finansavimą; mano, kad nepriimtina, kai vienos Sąjungos įsteigtos įstaigos privalo atsiskaityti dėl lėšų, kurios nėra mokamos iš biudžeto, išleidimo, tuo tarpu kitos, kurios negauna iš biudžeto mokamų dotacijų, už jas atsiskaityti neprivalo; patvirtina principą, pagal kurį Europos Parlamentas tvirtina visų Bendrijos agentūrų, nepriklausomai nuo to, ar jos subsidijuojamos, ar ne, metinio biudžeto įvykdymą, net ir tais atvejais, kai pagal agentūros steigimo dokumentus tvirtinimo procese dalyvauja ir kita institucija; mano, kad reikia peržiūrėti visus šiam principui prieštaraujančius dokumentus;
               
            
                  2.
               
               
                  pabrėžia Audito Rūmų pranešimo 1 lentelės, pirmą kartą panaudotos tvirtinant biudžeto įvykdymą 2003 m., kurioje pateikiami apibendrinti agentūros įgaliojimai ir pareigos, valdymas, ištekliai ir teikiamos paslaugos, svarbą; pažymi, kad 1 lentelės duomenis teikia agentūra; prašo Audito Rūmų patikrinti 1 lentelės turinį;
               
            
                  3.
               
               
                  reikalauja, kad agentūros ne tik tinkamai leistų pinigus, bet ir siektų leisti juos kiek įmanoma efektyviau; ragina Audito Rūmus apsvarstyti galimybę išplėsti savo specialiąsias metines ataskaitas dėl agentūrų ir įtraukti į jas rezultatų ir pasiektų tikslų tyrimą; remdamasis tuo ir savo rezoliucijomis dėl 2003 finansinių metų biudžeto įvykdymo patvirtinimo, ragina atsižvelgti į šiuos reikalavimus: kiek įmanoma vengti skirtingų agentūrų veiklos dubliavimosi ir nurodyti priemones, kuriomis siekiama geriau laikytis skaidrumo principo palaikant ryšius su visuomene, ir Bendrijos pozityviosios diskriminacijos priemones, kuriomis siekiama lyčių lygybės įdarbinant, vykdant mokymus ir skirstant pareigas;
               
            
                  4.
               
               
                  pabrėžia, kad ne visos ES agentūros turi gerą įvaizdį ir ne apie visas iš jų spauda atsiliepia teigiamai, tačiau daugelis iš jų nėra nusipelniusios tokio prasto įvaizdžio, todėl Europos Sąjungos piliečius reikėtų apie tai informuoti, prireikus ir tinkamomis priemonėmis atskleidžiant jiems šių agentūrų darbo tikslus ir rezultatus; ragina Komisiją siekiant šio tikslo imtis, jos manymu, būtinų priemonių;
               
            
                  5.
               
               
                  pabrėžia, kad 2004 m. Europos Sąjungos plėtra turėjo įvairialypį poveikį ES agentūrų struktūrai ir jų veiklos pobūdžiui; daugelis iš jų pažymi tai savo veiklos ataskaitose, ypač atkreipdamos dėmesį į jų administratorių skaičiaus padidėjimą; ragina Komisiją išnagrinėti tikrus arba numanomus sunkumus ir pasiūlyti reikiamus tvarkos pakeitimus;
               
            
                  6.
               
               
                  pabrėžia, kad Komisija įsipareigojo suderinti savo generalinių direktoratų veiklos ataskaitų teikimą; ragina apsvarstyti, ar nereikėtų tos pačios nuostatos taikyti ir Bendrijos agentūrų veiklos ataskaitoms, nes jos būna labai įvairaus turinio; ragina Komisiją aiškiai nurodyti Bendrijos agentūroms, kokią informaciją jos privalo pateikti ir kuriuos aspektus turi apibūdinti ataskaitose;
               
            
                  7.
               
               
                  džiaugiasi pažymėdamas, kad Audito Rūmai galėjo pateikti teigiamą 2004 finansinių metų patikinimo pareiškimą; giria agentūrą dėl pasiektos pažangos; tačiau pažymi, kad Audito Rūmai savo patikinimo pareiškime padarė išlygą dėl neaiškumų, susijusių su sąskaitų išbaigtumu, ir sutarčių sudarymo procedūrų problemų; ragina agentūrą dėti visas pastangas siekiant pagerinti finansų valdymą ir kontrolę, ypač Audito Rūmų nurodytose silpnose srityse;
               
            
                  8.
               
               
                  ragina Agentūrą ieškoti būdų pagerinti savo iždo valdymo politiką, kad būtų kuo geriau panaudotos kartais didelės einamosiose banko sąskaitose laikomos pinigų sumos;
               
            
                  9.
               
               
                  susirūpinęs pažymi Audito Rūmų padarytą išlygą, nurodančią, kad nesant veiksmingų vidaus kontrolės procedūrų ilgalaikėms gautinoms sumoms tikrinti Audito Rūmai negalėjo įsitikinti, ar buvo tvarkingai įregistruotos visos su pasitiktiniais fondais, kredito linijų struktūromis ir specialiaisiais fondais susijusios operacijos; primygtinai reikalauja sudaryti Audito Rūmams galimybes patikrinti visus sandorius;
               
            
                  10.
               
               
                  džiaugiasi Jungtinių Tautų Generalinio sekretoriaus specialaus atstovo pavaduotojo pareiškimu Parlamento delegacijai, kad Audito Rūmų prašymu jiems bus teikiami patikrinti visų dokumentų, susijusių su agentūros lėšomis finansuojamais projektais ir programomis, patvirtini nuorašai; prašo Audito Rūmų išsamiai apsvarstyti ir suderinti susitarimus dėl tokios kontrolės su Jungtinių Tautų laikinosios administracijos misija Kosove (angl. UNMIK);
               
            
                  11.
               
               
                  siekiant, kad drauge su kitomis įstaigomis (UNMIK, Tarptautine migracijos organizacija (TMO) ir kt.) įgyvendinamų programų biudžetai būtų patikimiau valdomi ir geriau prižiūrimi, ragina Audito Rūmus, Komisiją ir Jungtinių Tautų atsakingus asmenis Kosove per kuo trumpesnį terminą pakeisti ir pagerinti Komisijos ir JTO 2003 m. balandžio 29 d. pasirašytą Finansinį ir administracinį pagrindų susitarimą ir nuolat informuoti Parlamentą apie šioje srityje pasiektą pažangą;
               
            
                  12.
               
               
                  siekiant išspręsti dideles nepatikimumo ir kaltinimo korupcija problemas, šiuo metu egzistuojančias sudarant viešųjų pirkimų sutartis ir koncesijų sutartis jautriuose projektuose (pvz., mobiliosios telefonijos srityje), ragina Komisiją ir Europos rekonstrukcijos agentūrą, glaudžiai bendradarbiaujant su UNMIK ir jo Finansinės informacijos biuru (FIB), nustatyti aiškias ir skaidrias viešųjų pirkimų sutarčių taisykles, sukurti šioje srityje vidaus ir aukštesnio audito institucijas ir nuolat informuoti Parlamentą apie šiuo klausimu pasiektą pažangą;
               
            
                  13.
               
               
                  siekiant kuo didesnio skaidrumo ir geresnės biudžeto kontrolės, ragina Komisiją ir Audito Rūmus įtraukti į Europos rekonstrukcijos agentūros biudžeto įvykdymo patvirtinimo ataskaitą skyrių apie OLAF ir FIB veiklą, susijusią su Kosove įgyvendinamomis programomis ir projektais, kuriems buvo teikiama Bendrijos parama;
               
            
                  14.
               
               
                  atkreipia dėmesį į Komisijos ketinimus nustatyti Agentūros įgaliojimų pabaigą (2008 m. pabaiga) ir patikėti jos veiklą Komisijos delegacijoms bei vietos biurams; mano, kad, nepaisant dažnos Audito Rūmų pateiktos kritikos ir Komisijos paramos trūkumo, vykdydama savo įgaliojimus agentūra pasiekė teigiamų rezultatų viso savo egzistavimo metu; mano, kad agentūros darbuotojų įgytą patirtį Komisija galėtų vėl panaudoti; ragina savo kompetentingą komitetą išnagrinėti, ar laipsniškas agentūros likvidavimas neturės neigiamos įtakos būtinai ekonominei ir politinei pažangai ir ar Komisijos delegacijos ir vietos biurai galės atlikti tas pačias užduotis, kurios nustatytos agentūros įgaliojimuose;
               
            
                  15.
               
               
                  pažymi problemas, su kuriomis agentūra dėl trumpalaikių savo įgaliojimų susiduria ieškodama tinkamo personalo; mano, kad užuot palaipsniui, pagal iš anksto nustatytą grafiką likvidavus Agentūrą, jos įgaliojimų trukmė turėtų priklausyti nuo politinių ir ekonominių kriterijų bei įvykių; be to, mano, kad įgaliojimai turėtų būti pratęsti ir išplėsti dėl politinių priežasčių, ir pažymi, kad toks sprendimas taip pat pagerintų agentūros galimybes įdarbinti ir išlaikyti tinkamos kvalifikacijos ir patirties personalą; mano, kad agentūros turima ir jos pagalba sukaupta patirtis galėtų būti panaudojama teikiant reikalingą rekonstrukcijos pagalbą, pvz., Irake, Afganistane, Pakistane, Indijoje ir cunamio paliestose šalyse, po to, kai pirminę humanitarinę pagalbą suteikia Humanitarinės pagalbos biuras;
               
            
                  16.
               
               
                  nusivylęs pažymi, kad dėl netinkamų atrankos kriterijų Audito Rūmai vėl rado trūkumų sudarant viešųjų pirkimų sutartis; ragina agentūrą nustatyti realistiškesnius atitinkamus atrankos kriterijus ir juos griežtai taikyti, kad būtų garantuojamas skaidrus ir sąžiningas konkurso dalyvių vertinimas; atkreipia dėmesį į agentūros patikinimą, kad 2005 m. audito ataskaitoje bus matoma pažanga;
               
            
                  17.
               
               
                  ragina agentūrą kuo skubiau įdiegti standartizuotą mokėjimo prašymų tvarkymo sistemą, kaip rekomenduoja Audito Rūmai;
               
            
                  18.
               
               
                  ragina Komisiją padėti agentūroms kiek galima geriau laikytis ateinantiems metams numatyto darbo plano, tokiu būdu sudarant sąlygas tinkamai planuoti ir įgyvendinti veiksmus ir ypač vengti didelių, paskutinę akimirką daromų darbo krūvio pakeitimų;
               
            
                  19.
               
               
                  prašo Komisijos pagerinti agentūrų bendradarbiavimą padarant bendradarbiavimą veiksmingesniu, išvengiant darbo dubliavimosi ir ištaisant trūkumus, ypač bendro pobūdžio, pvz., mokyme, Bendrijos politikos įgyvendinime, naujausių valdymo sistemų naudojime, bei sprendžiant su tinkamu biudžeto valdymu susijusias problemas.
               
            
         (1)  OL C 332, 2005 12 28, p. 19.
      
         (2)  OL C 332, 2005 12 28, p. 15.
      
         (3)  OL L 248, 2002 9 16, p. 1.
      
         (4)  OL L 306, 2000 12 7, p. 7. Reglamentas su paskutiniais pakeitimais, padarytais Reglamentu (EB) Nr. 2068/2004 (OL L 358, 2004 12 3, p. 2).
      
         (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).